Ounasvaaran Hiihtoseura

Ounasvaaran Hiihtoseura ry (OH) on rovaniemeläinen yleishiihtoseura, joka on perustettu vuoden 1927 alussa. Se on järjestänyt useita kansainvälisen tason urheilutapahtumia ja sen urheilijat ovat saavuttaneet yhteensä yli 40 olympia- ja maailmanmestaruusmitalia.

 Historia 

Rovaniemellä järjestettiin vuodesta 1902 hiihtokilpailuja, alkuvaiheessa tasamaahiihtona Kemijoen jäällä ja vuodesta 1923 lähtien murtomaahiihtokilpailuina Ounasvaaralla. Ounasvaaran Hiihtoseura alkoi perustamisvuodestaan 1927 lähtien järjestää Ounasvaaran Talvikisoja. Kisat saivat nopeasti suuren suosion muodostuen sekä kansallisesti merkittäväksi talviurheilutapahtumaksi että kansainväliseksi kilpailuareenaksi. Kisat välitettiin radiolähetyksinä vuodesta 1929 alkaen; aluksi jälkiselostuksina. Vuodesta 1932 kisat selostettiin suorana selostajanaan Arvo Alanne. Myöhemmin 1950-luvun alussa selostustehtäviin tuli Pekka Tiilikainen, Paavo Noponen ja paikallinen selostaja Esko Kähkönen. Talvikisat pidettiin vuoteen 1964 asti Rovaniemen suojeluskunnan 1920-luvulla rakentamalla ampumaradalla. Kisojen huoltorakennuksena palveli ampumapaviljonki, nykyinen Ounasvaaran Hiihtoseuran Punainen tupa, jonka suojeluskunta oli rakentanut ampumaratansa päähän vuonna 1926.

Ensimmäinen hyppyrimäki rakennettiin Ounasvaaralle vuonna 1927. Vuonna 1937 valmistui Pöyliövaaralle Suomen suurin hyppyrimäki, joka toimi yhtenä Ounasvaaran Talvikisojen kilpailupaikkana. Alppihiihtoa ryhdyttiin harrastamaan Ounasvaaralla talvella 1937, ja vuonna 1943 raivattiin ensimmäinen kisakelpoinen rinne. Myöhemmin Rovaniemelle pystytettiin noin 20 erikokoista hyppyrimäkeä. Niistä suurin, Ounasvaaran mäkikeskukseen rakennettu, arkkitehti Ole Gottlebenin suunnittelema betonirakenteinen suurmäki saatiin käyttöön talvikisoihin 1962.Hautajärvi 2014, s. 132, 152, 157, 250.

Ounasvaaran hiihtomaja valmistui Juhannuskallion juurelle vuonna 1949. Sen suunnitteli arkkitehti Jouko Ylihannu, ja rakennuttajina olivat Suomen Matkailijayhdistys ja Ounasvaaran Hiihtoseura, mutta Matkailijayhdistys luopui omasta osuudestaan jo saman vuoden lopulla. Majan pihaan johtava autotie valmistui vuonna 1949. Hiihtomajaan tehtiin Ylihannun suunnittelema laajennus 1960-luvun alussa.Hautajärvi 2014, s. 196, 239, 246–247, 250.

Ounasvaaran talvikisat siirtyivät vuonna 1965 vaaran toiselle puolelle, kun hiihtostadion valmistui. Uuden hiihtokeskuksen alueelle oli jo 1950-luvun loppupuolella rakennettu valaistu laskettelurinne ja kapulahissi, ja vuonna 1965 saatiin käyttöön uusi hiihtohissi. Tottorakan valaistut rinteet ja hissi valmistuivat vuonna 1971 ja tuolihissi 1984.Hautajärvi 2014, s. 250.

 Saavutuksia 

Olympiavoittoon Ounasvaaran Hiihtoseuran urheilijoista ovat yltäneet Antti Hyvärinen, Jouko Törmänen, Tuomo Ylipulli ja Hannu Manninen. Maailmanmestareita ovat Ylipullin ja Mannisen lisäksi maastohiihtäjät Pekka Niemi, Olavi Alakulppi ja Pirjo Muranen, yhdistetyn hiihtäjät Tapio Nurmela ja Janne Ryynänen, hiihtosuunnistajat Matti Keskinarkaus ja Terhi Holster sekä alppihiihtäjä Kalle Palander, joka vaihtoi vuonna 2005 Ruka Slalomiin. Tauno Luiro ylitti ensimmäisenä mäkihyppääjänä maailmassa sadan metrin rajan, Ensio Hyytiä oli 1950-luvulla mäkihypyn MM-mitalisti, Tauno Käyhkö oli 1970-luvun alkupuolen paras suomalaishyppääjä, ja Harri Olli on toistaiseksi viimeisin pohjoismaisten lajien MM-kisoissa mitalille yltänyt suomalainen mäkihyppääjä. Palanderin lisäksi myös Suomen kaikkien aikojen paras naisalppihiihtäjä Tanja Poutiainen on ounasvaaralaisia.

 Henkilökohtaiset SM-voitot mäkihypyssä 

 Kpl Nimi Vuodet Lajit4  Tauno Käyhkö  1971–1974  normaalimäki (2), suurmäki (2)4  Jouko Törmänen  1976–1980  normaalimäki4  Esko Rautionaho  1970–1975  normaalimäki (1), suurmäki (3)2  Kari Ylianttila  1973–1975  normaalimäki (1), suurmäki (1)2  Olli Muotka  2011  normaalimäki (1), suurmäki (1)2  Julia Kykkänen  2011–2013  2  Jenny Rautionaho  2012–2016  1  Antti Hyvärinen  1954  normaalimäki1  Ensio Hyytiä  1963  normaalimäki1  Seppo Hannula  1974  normaalimäki1  Pekka Hyvärinen  1977  normaalimäki1  Raimo Ylipulli  1993  normaalimäki1  Sami Niemi  2014  normaalimäki1  Niko Kytösaho  2016  normaalimäki Huom: Kesämestaruuksia ei ole luvuissa mukana.

 SM-voitot mäkihypyn joukkuekilpailussa 

 Vuosi 1. hyppääjä 2. hyppääjä 3. hyppääjä 4. hyppääjä1970  Tauno Käyhkö  Paavo Maunu  Esko Rautionaho1972  Kari Ylianttila  Tauno Käyhkö  Esko Rautionaho1974  Seppo Hannula  Tauno Käyhkö  Kari Ylianttila1975  Jouko Törmänen  Kari Ylianttila  Esko Rautionaho1976  Jouko Törmänen  Esko Rautionaho  Pekka Hyvärinen1977  Esko Rautionaho  Pekka Hyvärinen  Jouko Törmänen1978  Esko Rautionaho  Pekka Hyvärinen  Jouko Törmänen1987  Eero Mäkikallio  Jukka Ylipulli  Heikki Ylipulli  Tuomo Ylipulli1999  Jani Salo  Herman Huczowski  Pasi Hyytiä  Hannu Manninen2015  Juuso Heikkinen  Andreas Alamommo  Harri Olli  Sami Niemi

 Henkilökohtaiset SM-voitot yhdistetyssä 

 Kpl Nimi Vuodet Lajit15  Hannu Manninen  1995–2011  normaalikilpailu (10), sprintti (5)4  Janne Ryynänen  2009–2012  normaalikilpailu (2), suurmäen kilpailu (2)2  Jukka Ylipulli  1986–1989  normaalikilpailu1  Martti Huhtala  1948  normaalikilpailu1  Aarne Ylikorva  1966  normaalikilpailu Huom: Kesämestaruuksia ei ole luvuissa mukana.

 SM-voitot yhdistetyn joukkuekilpailussa 

 Vuosi 1. hiihtäjä 2. hiihtäjä 3. hiihtäjä1994  Kari Manninen  Hannu Manninen  Tapio Nurmela1997  Tapio Nurmela  Kari Manninen  Hannu Manninen1999  Kari Manninen  Hannu Manninen  Tapio Nurmela2003  Tommi Hyry  Ville Kähkönen  Hannu Manninen2004  Ville Kähkönen  Janne Ryynänen  Hannu Manninen2006  Hannu Manninen  Janne Ryynänen

 SM-voitot yhdistetyn parisprintissä 

 Vuosi 1. hiihtäjä 2. hiihtäjä2008  Ville Kähkönen  Janne Ryynänen2010  Hannu Manninen  Janne Ryynänen2011  Hannu Manninen  Janne Ryynänen

 Henkilökohtaiset SM-voitot maastohiihdossa 

 Kpl Nimi Vuodet Lajit8  Pirjo Muranen (o.s. Manninen)  2001–2011  15 km perinteinen (1), yhdistelmähiihto (1), sprintti (6)2  Anu Kittilä  1996  10 km vapaa (1), 15 km perinteinen (1)1  Teuvo Hatunen  1969  50 km1  Hannu Manninen  2002  sprintti1  Mona-Lisa Malvalehto  2005  7,5 km + 7,5 km yhdistelmähiihto

 SM-voitot maastohiihdon viestissä 

 Vuosi 1. hiihtäjä 2. hiihtäjä 3. hiihtäjä1978  Sirpa Kesälä  Pirjo Arola  Eila Saarijärvi2003  Mona-Lisa Malvalehto  Liisa Keisu  Pirjo Manninen2007  Mona-Lisa Malvalehto  Johanna Herajärvi  Pirjo Manninen

 SM-voitot maastohiihdon sprinttiviestissä 

 Vuosi 1. hiihtäjä 2. hiihtäjä2003  Nita Tennilä  Mona-Lisa Malvalehto2004  Mona-Lisa Malvalehto  Pirjo Manninen2005  Mona-Lisa Malvalehto  Pirjo Manninen2006  Mona-Lisa Malvalehto  Pirjo Manninen

 Henkilökohtaiset SM-voitot alppihiihdossa 

 Kpl Nimi Vuodet Lajit17  Tanja Poutiainen  1996–2007  syöksylasku (1), supersuurpujottelu (2), suurpujottelu (6), pujottelu (6), paripujottelu (2)10  Kalle Palander  1996–2005  supersuurpujottelu (1), suurpujottelu (3), pujottelu (4), paripujottelu (2)7  Jari Keskipoikela  1980–1986  syöksylasku (1), suurpujottelu (1), pujottelu (4), paripujottelu (1)5  Sara Mustonen  1977–1979  syöksylasku, suurpujottelu (2), pujottelu (2)5  Carita Timonen  1988–1992  suurpujottelu (1), pujottelu (1), paripujottelu (3)3  Anne Vitikka  1975–1979  syöksylasku (2), pujottelu (1)1  Aarne Valkama  1938  syöksylasku1  Sinikka Hyvönen  1969  syöksylasku1  Seppo Leppäniemi  1970  pujottelu1  Virve Kuusela  1983  syöksylasku1  Jari Ahtola  1986  syöksylasku1  Tommi Viirret  2000  suurpujottelu1  Jaana-Maarit Välimäki  2000  pujottelu

 Henkilökohtaiset SM-voitot ampumahiihdossa 

 Kpl Nimi Vuodet Lajit4  Aino Kallunki  1983–1988  normaalimatka (2), sprintti (2)

 Henkilökohtaiset SM-voitot hiihtosuunnistuksessa 

 Kpl Nimi Vuodet Lajit10  Matti Keskinarkaus  2000–2012  pikamatka/sprintti (6), keskimatka (2), pitkä matka (1), erikoispitkä matka (1)3  Pekka Varis  1993–2008  normaalimatka2  Terhi Holster  1996–1997  normaalimatka

 SM-voitot hiihtosuunnistuksen parisprintissä 

 Vuosi 1. hiihtäjä 2. hiihtäjä2010  Teemu Niskanen  Hannu-Pekka Pukema

 Henkilökohtaiset SM-voitot suunnistuksessa 

 Kpl Nimi Vuodet Lajit1  Aira Mylly  1970  normaalimatka

 Lähteet 
 Väitöskirjan verkkoversio

 Siukonen, Markku & Tikander, Vesa: Urheilun vuosikirjat 1996–2017

Viitteet

 Aiheesta muualla 
 Virallinen sivusto

Luokka:Rovaniemeläiset urheiluseurat
Luokka:Suomalaiset hiihtoseurat
Luokka:Vuonna 1927 perustetut urheiluseurat